Exqrch/javanese-Komodo-pixelgpt huggingface dataset:
Sawetara jinis protéin, upamané protéin kang bakal digabungaké menyang membran sèl (protéin membran), ditranspor menyang retikulum endoplasma (RE) sajeroning prosès sintesisé lan sabanjuré diprosès ing badan Golgi
Saka badan Golgi, protéin membran bisa ngalih menyang membran plasma (membran sèl), menyang kompartemen subselular liyané, utawa bisa uga disekresiaké metu saka sèl
Retikulum endoplasma bisa dianggep "kompartemen papan sintesis protéin membran", déné badan Golgi bisa dianggep "kompartemen papan pamrosesan protéin membran"
Ana aliran protéin semi-konstan liwat kompartemen-kompartemen mau
Protein-protéin kang ana ing RE lan badan Golgi berasosiasi karo protéin-protéin liya nanging tetep ana ing kompartemené dhéwé-dhéwé
Protein-protéin liya "mili" liwat RE lan badan Golgi menyang membran plasma
Saka membran plasma, protéin wusanané diurai manèh ing sajeroning kompartemen intraselular lisosom dadi asem amino-asem amino panyusuné
Teknik kang digunakna kanggo nyinaoni sèl
Sing dimaksud isolasi sèl ya iku prosès panjupukan sawijining partikel sèl saka papan asalé kanggo diteliti luwih jero
Sèl bisa diisolasi saka suspensi jaringan
Isolasi sèl bisa dilakoni nganggo 2 cara, ya iku: 1
"Fluorescence-Activated Cell Sorter" Prinsip metode iki ya iku migunakaké antibodi kang berikatan karo dat fluoresen kanggo nglabel sèl spesifik
Suspensi sèl diliwataké ing sinar laser lan diwaca déning detektor
Suspensi kang ngandhut sèl diwènèhi sinyal positif utawa négatif gumantung marang selé, ngandhut dat fluoresen utawa ora
Suspensi banjur ngliwati aliran listrik lan dipisah menyang papan miturut muatané
"Laser Capture Microdissection" Prinsip metode iki migunakaké laser kanggo motong pérangan tinamtu lan mindahaké menyang papan liya, contoné misahaké sèl tumor saka jaringané
Sawisé diisolasi, sèl dituwuhaké ("diperbanyak") nganggo cara "in vitro" (migunakaké médhia) utawa "in vivo" (nglibataké sèl urip)
Ana 2 macam biakan utawa kultur, ya iku biakan primer lan biakan sekunder
Biakan primer ya iku biakan kang dijupuk langsung saka jaringan organisme tanpa proliferasi sèl kanthi "in vitro"
Sauntara iku, biakan sekunder ya iku biakan kang dikembangbiakaké saka biakan primer, racaké di-"refresh" sajeroning jangka wektu tinamtu
Sèl hibrid ya iku gabungan loro sèl béda kang dadi siji inti sèl
Tujuan digawé sèl hibrid ya iku kanggo mbentuk antibodi monoklonal
Fraksinasi sèl ya iku pamisahan sèl dadi organel lan molekul, biyasa dilakoni karnthi sentrifugasi
Sentifugasi minangka tahap pisanan sajeroning fraksinasi, misahaké organel dhedhasar ukuran lan densitasé
Prinsip sentrifugasi ya iku kanggo ngolèhaké organel kang gedhé, diperlokaké kacepetan sentrifugasi kang alon, lan suwaliké.
Algoritma panggolèkan string Algoritma panggolèkan string utawa asring karan uga panyocokan string ya iku algoritma kanggo nggolèki kabèh kamunculan string cendhak formula_1 sing karan pattern ing string sing luwih dawa formula_2 sing karan tèks
Panyocokkan string wujud pamasalahan paling prasaja saka kabèh pamasalahan string liyané, lan dianggep péranganing pamrosèsan data, pangomprèsian data, analisis leksikal, lan temu walik informasi
Tèknik kanggo ngrampungaké pamasalahan panyocokkan string racaké bakal ngasilaké implikasi langsung marang aplikasi string liyané
Conto algoritma panyocokkan string
Algoritma-algoritma panyocokkan string bisa diklasifikasikaké dadi telung pérangan miturut arah panggolèkané
Telung kategori iku ya iku: Algoritma brute force jroing panggolèkan string
Algoritma brute force wujud algoritma panyocokan string sing ditulis tanpa mikiraké paningkatan performa
Algoritma iki arang banget dienggo sajeroning praktèk, nanging migunani sajeroning studi pambandhing lan studi-studi liyané
Sacara sistematis, langkah-langkah sing dilakoni algoritma brute force nalika nyocokaké string ya iku: Ing ngisor iki Algoritma brute force sing lagi temandang nggolèki string: Pseudocode
Nukleotida Nukleotida iku molekul sing kasusun saka gugus basa heterosiklik, gula, lan siji utawa luwih gugus fosfat
Basa panyusun nukleotida racaké iku wujud purin utawa pirimidin sauntara gulané ya iku pentosa (ribosa), wujud deoksiribosa utawa ribosa
Nukleotida iku monomer panyusun RNA, DNA, lan sapérangan kofaktor, kaya ta CoA, FAD, FMN, NAD, lan NADP
Ing sel, kofaktor iki mainaké peran wigati sajeroning fiksasi ènergi (contoné fotosintesis), metabolisme, lan "biosignalling"
Jeneng-jeneng nukleotida disingkat dadi kodhe patang-huruf standar
Huruf pisanan wujud huruf cilik lan nengeri yèn nukleotid sing dipitakonaké ya iku sawijining ribonukleotid (r) utawa deoxyribonucleotid (d)
Huruf angka 2 nengeri nukleoside sing ana gayutané karo nucleobase: G: Guanin A: Adenin T: Timin C: Sitosin U: Urasil "racaké ora ana ing DNA, nanging nggantèkaké Timin ing RNA" Huruf angka 3 lan angka 4 nandhakaké dawané ranté fosfat sing kaiket (Mono-, Di-, Tri-) lan anané sawijining fosfat (P)
Minangka conto, deoksi-sitidin-trifosfat disingkat dadi dCTP.
Basis data Basis data (basa Inggris: "database"), utawa asring uga dieja basisdata, iku kumpulan informasi kang disimpen sajeroning komputer kanthi sistematik saéngga bisa dipriksa migunakaké siji program komputer kanggo olèh informasi saka basis data mau
Prangkat empuk kang dipigunakaké kanggo nglola lan ngundang kueri ("query") basis data karan sistem manajemen basis data ("database management system", DBMS)
Sistem basis data disinaoni ing èlmu informasi
Istilah "basis data" awalé saka èlmu komputer
Sanadyan tegesé saya wiyar, nglebokaké prakara-prakara sanjabaning babagan èlèktronika, artikel iki ngenani basis data komputer
Cathetan kang mèmper karo basis data sabeneré wis ana sadurungé révolusi indhustri ya iku ing wujud buku besar, kuitansi lan kumpulan data kang ana gayutané karo bisnis
Konsèp dhasar saka basis data ya iku kumpulan saka cathetan-cathetan, utawa tugelan kawruh
Sawijining basis data duwé panjlasan kastruktur saka jinis fakta kang kasimpen ing njeroné: panjlasan iki karan skema
Skema nggambaraké obyèk kang diwakili siji basis data, lan gayutan ing antarané obyèk mau
Ana akèh cara kanggo ngorganisasikaké skema, utawa modhelaké struktur basis data: iki dikenal minangka modhel basis data utawa modhel data
Modhel kang umum dipigunakaké saiki ya iku modhel relasional, kang miturut istilah layman makili kabèh informasi ing wujud tabèl-tabèl kang silih gayutan ing ngendi saben tabèl kapérang saka baris lan kolom (dhéfinisi kang sabeneré migunakaké terminologi matematika)
Ing modhel iki, gayutan antar tabèl diwakili kanthi migunakaké pangaji kang padha antar tabèl
Modhel liyanékayata modhel hierarkis lan modhel jaringan migunakaké cara kang luwih èksplisit kanggo makili gayutan antar tabèl
Istilah "basis data" ngacu ing kolèksi saka data-data kang saling gegandhèngan, lan prangkat empuké kuduné ngacu minangka "sistem manajemen basis data" ("database management system/DBMS")
Yèn kontèké wis cetha, akèh administrator lan programer migunakaké istilah basis data kanggo kaloro teges mau
Prangkat empuk basis data
Prangkat empuk basis data kang akèh dipigunakaké sajeroning pamrograman lan wujud prangkat basis data aras dhuwur ("high level"): Saliyané prangkat empuk ing dhuwur, ana uga prangkat empuk pamrograman basis data aras asor ("low level"), ing antarané:
Rosalind Franklin Rosalind Franklin (1920-1958) punika satunggiling èlmuwati ingkang ngawontenaken panlitèn ngenani struktur DNA sesarengan kaliyan Francis Crick, James Watson, lan Maurice Wilkins kanthi difraksi sinar X
Rosalind Franklin remen sanget kasunyatan
Panjenenganipun menggalih kanthi logis lan pas, lan boten sabar kaliyan prakawis-prakawis ingkang suwalikipun
Panjenenganipun mutusaken dados èlmuwan nalika yuswa 15
Panjenenganipun lulus ujian mlebet Univèrsitas Cambridge ing taun 1938, lan nyetusaken krisis kulawarga
Sanadyan kulawarganipun kacekapan lan gadhah tradhisi kalungguhan pamaréntahan lan kadhermawanan, ramanipun boten nyarujuki pendhidhikan pawiyatan luhur kanggé pawèstri
Satunggiling bibi tumut nyengkuyung lan nelakaken bilih Franklin kedah pikantuk pendhidhikan, lan panjenenganipun badhé nanggel biayanipun
Ibu Franklin ugi mihak dhumateng Franklin dumugi pungkasanipun ramanipun ngalah
Perang Donya II pecah ing Éropah ing taun 1939 lan Franklin mapan ing Cambridge
Piyambakipun lulus ing taun 1941 lan wiwit makarya kanthi sangu gelar dhoktoripun
Karyanipun gadhah fokus dhumateng masalah perang: sipat batu bara lan areng kayu sarta kepripun migunaaken kanthi èfisièn
Panjenenganipun nerbitaken 5 karya ing mata kuliah punika sadèrèngipun yuswa 26 taun
Karyanipun tetep dipunsitir sapunika, lan mbiyantu ngajengaken babagan serat karbon ingkang kiyat
Ing yuswa 26, Franklin nampi gelar Ph.D
lan perang nembé kémawon rampung
Panjenenganipun wiwit nyambut damel ing difraksi sinar-X—migunakaken sinar X kanggé damel gambar zat padhat ingkang dipunkristalaken
Panjenenganipun mandhégani panggunaan metodhe punika salebetipun nganalisis bahan ingkang rumit lan boten temata kados ta molekul biologis ingkang ageng, lan boten namung kristal tunggal
Panjenenganipun nelasaken 3 taun ing Prancis, nglaras swasana pedamelan, kabébasan wekdal tentrem, masakan lan budaya Prancis
Nanging ing taun 1950, piyambakipun sadhar bilih manawi piyambakipun péngin damel karir èlmiyah ing Inggris, piyambakipun kedah kundur malih
Panjenenganipun dipunundang dhateng King's College ing London kanggé nggabung kaliyan golongan èlmuwan ingkang saweg nyinaoni sel gesang
Pamimpin tim nugasaken panjenenganipun kaliyan mahasiswa pascasarjana nyambut damel ing pérangan DNA
Asumsi Franklin inggih punika bilih punika wujud proyèkipun piyambak
Salah satunggil laboran, Maurice Wilkins, saweg liburan ing wekdal samanten, lan nalika panjenenganipun kundur malih, gayutan kekalihipun risak
Maurice gadhah asumsi bilih Franklin badhé mbiyantu kerjanipun; Franklin gadhah pendhapat bilih panjenenganipun badhé dados satunggil-satunggilipun tiyang ingkang nliti asem deoksiribonukleat
Kekalihipun gadhah bènten kepribadhian ingkang kiyat ugi: Franklin lugas, rikat, nemtokaken, lan Wilkins clingus, spékulatif, lan pasif
Perkawil punika badhé mainaken peran ing taun-taun ngajeng perlombaan binuka kanggé nemokaken struktur DNA
Franklin ndamel kelajengan salebeting tèknik difraksi sinar-X kanthi DNA
Panjenenganipun ngurus piranti-alatipun kanggé nyiptakaken sorotan sinar-X ingkang landhep sanget
Panjenenganipun ngèkstraksi serat DNA ingkang saé tinimbang ingkang naté saleresipun lan nyusun dhateng buntelan paralèl.
Lan piyambakipun nyinaoni réaksi serat ing kaanan lembab
Sedaya mungelaken panjenenganipun nemokaken kunci wigatos dhumateng struktur DNA
Wilkins nampi datanipun, tanpa sapangertosanipun, ugi James Watson lan Francis Crick, ing Cambridge University
Sekawan èlmuwan wau silih ndhisiki salebeting perlombaan punika, salajengipun nerbitaken struktur DNA ingkang dipunajoken wulan Maret 1953
Hubungan ingkang tegang kaliyan Wilkins lan aspèk sanèsipun ing King's College (minangka conto: èlmuwati boten dipunidinaken dhahar siyang ing ruangan umum ing pundi èlmuwan dhahar) njalari Franklin ngupados kalenggahan sanès
Panjenenganipun ngepalai golongan risètipun piyambak ing Birkbeck College London
Nanging kepala King's ngidinaken panjenenganipun wicara teras ing kawontenan ing pundi panjenenganipun boten saged nyambut damel ing pérangan DNA
Franklin kundur studi malih ngenani batu bara lan ugi ngrampungaken kerja DNA-ipun
Panjenenganipun ngalihaken kawigatosanipun dhumateng virus, nerbitaken 17 kertas kerja ing wekdal 5 taun
Panemon klompokipun ndèkèkaken dhasar panemon virologi struktural
salaminipun kunjungan profésional dhateng AS, Franklin rumaos gerah ingkang lajeng dipunmangertosi bilih panjenenganipun nandhang kanker rahim
Panjenenganipun terus makarya dugi 2 taun salajengipun, liwat 3 operasi lan kemoterapi eksperimental lan remisi 10 wulan
Panjenenganipun makarya dumugi sapérangan minggu sadèrèngipun tilar donya ing taun 1958 kanthi yuswa 37.
Ing taun 1949 Francis pikantuk gelar Ph.D
Ing awal taun 1950-an sesarengan kaliyan James Dewey Watson panjenenganipun nemokaken subtansi wujud DNA
Amargi panemonipun puniki, piyambakipun pikantuk Penghargaan Nobel ing Fisiologi utawi Kadhokteran sesarengan kaliyan Watson lan M.H.F
Tembelang, Jatibarang, Brebes Tembelang iku désa ing Kacamatan Jatibarang, Kabupatèn Brebes, Provinsi Jawa Tengah, Indonésia
Kalurahan Tembelang dumunung watara 3 kilomèter saloré kutha Jatibarang
Kalurahan iki sing ndunungi 2500 jiwa utawa 612 kk.
Réplikasi DNA Réplikasi DNA yaiku prosès panggandhaan molekul DNA untai dhobel
Ing sel, réplikasi DNA dumadi sadurungé panyigaran sel
Prokariota terus-terusan gawé réplikasi DNA
Ing eukariota, wektu dumadiné réplikasi DNA diatur banget, yaiku nalika fase S dhaur sel, sadurungé mitosis utawa meiosis I
Panggandhaan mau mupangataké enzim "DNA polimerase" sing mbantu pambentukan iketan antara nukleotida-nukleotida panyusun polimèr DNA
Prosès réplikasi DNA bisa uga dilakokaké "in vitro" sajeroning prosès sing karan réaksi berantai polimerase (PCR).
Èlmu komputer Èlmu komputer, mawa basa Inggris "Computer Science" (CS), kanthi umum tegesaké minangka èlmu kang nyinaoni ngenani komputasi, piranti atos (hardware) uga piranti empuk ("software")
Èlmu komputer nyakup manéka topik kang ana kaitané karo komputer, wiwit saka analisa abstrak algoritma nganti subyèk kang luwih konkrèt kaya ta basa pamrograman, piranti empuk, kalebu piranti atos
Minangka siji dhisiplin èlmu, Èlmu Komputer luwih ngususaké ing pamrograman komputer, lan rékayasa piranti empuk ("software"), sauntara tèknik komputer luwih ngususaké marang prakara-prakara kang ana kaitané karo piranti atos komputer ("hardware")
Sanadyan mangkono, kaloro istilah mau asring disalah-tegesaké déning wong akèh.
James Dewey Watson James Dewey Watson (miyos ing Chicago, 6 April 1928) punika satunggiling èlmuwan biologi molekul kabangsan Amérika Sarékat ingkang dipuntepangi mliginipun minangka salah satunggil panemu struktur molekul DNA
Panjenenganipun nampi Bebungah Nobel Kadhokteran sesarengan kaliyan Francis Crick lan Maurice Wilkins ing taun 1962 margi panemon struktur molekul asem nukleat lan tegesipun kanggé pamindhahan informasi
Watson nampi gelar B.A
saking Univèrsitas Chicago lan teras nampi Ph.D
ing Universitas Indiana taun 1950
Watson pinanggih Francis Crick nalika kekalihipun nyambut damel ing Laboratorium Cavendish ing Univèrsitas Cambridge, Inggris
Wigatos dhumateng struktur DNA, kekalihipun damel modhel ingkang kasil dhateng asem nukleat taun 1953
Ing taun 1956 Watson pindhah dhateng Pérangan Biologi ing Harvard, ing pundi panjenenganipun nyinaoni RNA
Panjenenganipun dados dhirèktur Cold Spring Harbor Laboratory ing Long Island, New York wiwit taun 1968
Panjenenganipun sampun mbiyantu damel lembaga puniki dados pusat panlitèn genetika molekuler lan kanker, ing atawisipun topik sanèsipun
Watson nglampahaken Human Genome Project ing NIH wiwit taun 1988 dumugi taun 1992
Buku Watson ingkang laris sanget "The Double Helix", dipunterbitaken taun 1968, nyariyosaken malih taun-taun risèt DNA
Ing tanggal 25 Oktober 2007 James Watson ngunduraken dhiri saking posisinipun minangka kepala Cold Spring Harbor Laboratory
Perkawis puniki dipunjalari amargi pranyatanipun ingkang dipunanggep asifat rasis utawi eugenetis, kakait kaliyan kambotensagetan bangsa-bangsa Afrika salabeting damel kagesanganipun saya saé lan tiyang kulit cemeng ingkang dipunanggep boten kompetèn
Amargi pranyatanipun puniki, sapérangan lembaga akadhemik ing Inggris mbatalaken undhangan dhumateng piyambakipun kanggé wicara ing sangajengipun publik lan lembaga ingkang dipunpimpin nyekors piyambakipun
Taun-taun sadèrèngipun, panjenenganipun ugi naté nelakaken bilih satunggiling ibu saénipun dipunidinaken ngguguraken kandhutanipun manawi dipunmangertos yoga ingkang dipunkandhut mbeta gen homoseksual
Panjenenganipun naté ugi nelakaken bilih wonten kamungelan kaitan antawis warna kulit lan "nafsu sèksual" ("sexual prowess"), sarta antawis dhuwuring badan lan ambisi
Pranyatan kontrovèrsial sanèsipun inggih punika bilih kabodhoan ("stupidity") punika lelara genetis ingkang kedah dipuntangani kanthi mèdhik.
Jangka Jayabaya Jangka Jayabaya iku ramalan ing tradhisi Jawa kang dipercaya ditulis déning Jayabaya, raja Karajan Kadhiri
Ramalan iki dikenal lumrahé dikenal ing kalangan masarakat Jawa.
Dong Hoi Dong Hoi iku sawijining kuthamadya ("city") dumunung ing provinsi Quang Binh, Bac Trung Bo, Vietnam
Miturut sènsus padunung taun 2006 Badan Statistik Nasional Vietnam, kotamadya iki ndarbèni padunung 103,988 jiwa.
Plompong, Sirampog, Brebes Plompong iku désa ing Kacamatan Sirampog, Kabupatèn Brebes, Provinsi Jawa Tengah, Indonésia
Kodhe posé 52272 lan cacahé pedunung 11.000.
Jatirokèh, Songgom, Brebes Jatirokèh iku salah siji désa ing Kacamatan Songgom, Kabupatèn Brebes, Provinsi Jawa Tengah, Indonésia
Désa Jatirokeh wewatesan ing sisih lor karo désa Karangsembung, ing sisih kulon karo désa Cenang, ig sisih kidul karo désa Kemakmuran lan ing sisih wétan karo désa Kertaharja
Désa Jatirokèh duwé sawatara potènsi antarané kasil bumi lan prodhuksi rumah tangga
Asil bumi wujud brambang, pari, kedhelé, jagung, kacang, lll
Asil prodhuksi antarané wujud tahu lan témpé.
Uni Sovyèt Uni Républik-Républik Sosialis Sovyèt (ing basa Ruslan: Сою́з Сове́тских Социалисти́ческих Респу́блик (СССР); alihaksara: "Soyuz Sovyet'skih Sotsialisticeskih Respublik (SSSR))", uga sinebut Uni Sovyèt (Сове́тский Сою́з; alihaksara: "Sovyetsky Soyuz") (Aksara Jawa: ꦫꦺꦥꦸꦧ꧀ꦭꦶꦏ꧀ꦱꦺꦴꦱꦶꦪꦭꦶꦱ꧀ꦲꦸꦤꦶꦱꦺꦴꦥ꦳ꦶꦪꦺꦠ꧀ ), wujud sawijining nagara kumunisme ing Éropa Wétan lan Asia Lor sing tau ana saka taun 1917 tekan taun 1991
Nagara iki diyasa sawisé Révolusi Oktober tanggal 7 November 1917 miturut pananggalan Pananggalan Grégoriyus
Uni Sovyèt biyèn wujud nagara Pèdheral
Nagara iki biyèné wujud nagara adidaya, saliyané Amérika Sarékat
Nanging sawisé dibubaraké, Ruslan nagara panerus utama Uni Sovyèt ora kuwasa manèh
Patbelas praja liyané mardika lan malah telu nagara yaiku Éstlan, Lètlan lan Litowen dadi anggota Uni Éropa lan NATO
Sawisé Uni Sovyèt dibubaraké banjur diyasa Persemakmuran Nagara-Nagara Mardika (PNM) utawa ditepungi minangka CIS ("Commonwealth of Independent States"), ing ngendi kabèh nagara mantan anggota Uni Sovyèt mèlu kejaba katelu Nagara Baltik; Éstlan, Lètlan lan Litowen
Georgia awalé ora gelem mèlu dadi anggota, nanging ora suwé sabanjuré akiré gelem mèlu
Kutha krajan PNM yaiku Minsk, kutha krajan Bélarus
Ing mangsané, Uni Sovyèt duwé telung wakil ing PBB yaiku Uni Sovyèt, Ukraina lan Bélarus
Slumdog Millionaire Slumdog Millionaire (basa Inggris "Yutawan Asu Kampung Kumuh") iku siji filem Karajan Manunggal taun 2008 kang disutradarani Danny Boyle, mawa asistèn sutradara Loveleen Tandan, lan ditulis déning Simon Beaufoy
Film iki dhedhasar gubahan saka buku roman "Q and A" (2005) kang ditulis déning Vikas Swarup, siji panulis lan diplomat India
Bukuné menang bebungah "Boeke Prize" lan "Commonwealth Writers"
Syuting filem iki dianakaké ing India
Carita filem iki ngenani siji wong mlarat ajeneng Jamal Malik kang mèlu kuis kondhang "Who Wants To Be A Millionaire" ing India
Nanging amarga dhèwèké bisa mangsuli kabèh pitakonan, Jamal dicekel pulisi lan diinterogasi mawa disiksa, sebab wong ora percaya yèn ana wong mlarat, bocah dalanan kok bisa pinter banget
"Slumdog Millionaire" menangaké 8 piala Oscar ing taun 2009
Film iki diwiwiti kanthi adegan nalika inspèktur pulisi (Irrfan Khan) ing Mumbai, India lagi interogasi lan nyiksa Jamal Malik (Dev Patel), tilas bocah glandhangan saka kampung kumuh Dharavi
Jamal iku siji kontèstan ing acara télévisi "Who Wants to be a Millionaire" vèrsi India kanthi panatacara Prem Kumar (Anil Kapoor)
Jamal wis tekan pitakonan pungkasan, kang dijadwalaké kanggo sésuk, nanging dhèwèké disalahaké pulisi dianggep culika amarga dianggep anèh yèn siji wong kampung bisa ndarbèni kawruh kang jembar utawa kabegjan banget, olèh pitakonan kang bisa diwangsuli kabèh
Jamal banjur carita yèn pitakonan bab bintang filem Bollywood Amitabh Bachchan iku gampang banget, banjur dhèwèké ngerti pitakonan liya-liyané déning kabeneran waé, tau ngalami akèh prakara kang nggawé dhèwèké ngerti rena-rena
Banjur sawisé iku filem dibanjuraké mawa adegan-adegan "flashback" kang nuduhaké pengalaman-pengalamané nalika cilik
Nalika iku Jamal lan Malik urip ing kutha Bombay/Mumbai lan sekolah
Ing sekolah diajari carita "The Three Musketeers"
Kajaba iku uga dituduhaké kepriyé Jamal olèh tapaktangané Amitabh Bachchan
Banjur anuju siji dina ana gègèran ing kutha Bombay antara kaum Hindhu lan kaum Muslim
Salim lan Jamal Malik iku kalebu wong Muslim lan ibuné tiwas ing gègèran iki
Bocah loro iki dadi yatim
Nalika iku bocah loro iki ketemu siji bocah wadon anama Latika
Amarga Jamal seneng karo carita "The Three Musketeers" Salim diarani Athos, Jamal dhéwé Porthos lan Latika "Musketeer" katelu
Anuju siji dina, bocah telu iki ditemu déning Maman (Ankur Vikal) ing pawuhan, papané urip
Telu-teluné banjur diajak lunga menyang siji panti asuh
Tibakné ing panti iki bocah-bocah iki diajari dikon ngemis lan mbarang
Ing siji dina Salim weruh ana bocah kang jenegé Avindh dikon nyanyi banjur dibiyus lan sawisé matané digawé wuta, amarga bocah pangamèn wuta olèh dhuwit luwih akèh
Salim déning Maman dikon nyeluk adhiné, adhiné uga arep digawé wuta matané
Nanging Salim ora lila, dhèwèké banjur ngajak lumayu Jamal lan Latika
Kateluné dioyak déning Maman lan wong-wongé
Jamal lan Malik bisa lumebu sepur nanging Latika ora bisa
Latika dicekel Maman manèh.
Bocah loro iki banjur golèk panguripan rena-rena carané, ya halal, ya ora
Kanthi numpak sepur, bocah loro iki tekan Taj Mahal lan nyambut gawé ing kono
Nanging Jamal tetep waé ora bisa nglalèkaké Latika
Jamal banjur ngajak Salim mulih menyang Bombay
Tibakné Latika iku dilatih dadi WTS kelas dhuwur, supaya mengko bisa didol larang minangka prawan
Jamal nemu Latika ing kawasan lokalisasi Bombay lagi dilatih nari
Dhèwèké ngajak Latika lunga, nanging banjur Maman tibakné ana ing kono
Salim kang nggawa pistul banjur némbak Maman nganti mati lan kateluné lumayu
Banjur karo Salim olèhé matèni Maman dianggo alesan nglamar makarya karo Javed (Mahesh Manjrekar), wong jahat liyané
Salim banjur ngehaki Latika, lan nalika Jamal protès, dhèwèké dithungi pistul, Latika nengahi lan pasrah dipèk Salim
Jamal dadi nlangsa atiné lan lunga lumayu
Pirang taun sawisé iku, Jamal olèh gawéan dadi "chai-wallah" (siji bocah kang nyuguhaké tèh) kang siji "call centre" ing Mumbai
Banjur siji dina dhèwèké dijaluki tulung kancané makarya nggantèni
Kancané soalé péngin nonton acara TV sadélok
Nalika iku Jamal iseng nggolèki jeneng Latika lan Salim sajeroning basis data komputer
Jenang Latika tibaké èwon kasilé nanging "Salim K
Malik" namung ana 15 wiji
Banjur Jamil tilpun siji-siji lan olèh kangmasé
Salim tibaké pangkaté wis dhuwur sajeroning organisasiné Javed
Jamal banjur ngetutaké Salim menyang omahé Javed
Tibaké Latika saiki dadi pacaré Javed
Jamal lumebu èthok-èthok dadi réwang lan ngajak lunga Latika
Nanging Latika ora gelem
Sanadyan mangkono Jamal celathu yèn dhèwèké bakal nunggoni Latika saben dina ing Stasiun Victoria (Stasiun Chhatrapati Shivaji) saben dina ing jam 17.00 nganti dhèwèké teka
Banjur ing siji dina, Latika teka tenan, nanging dioyak déning Salim lan salah siji wongé Javed
Salim nglebokaké Latika sajeroning mobil, mènèhaké HP-né, lan rainé Latika diiris mawa lading
Jamal lumayu menyang omahé Javed, nanging omahé tibaké wis kothong
Banjur kanggo nemu Latika, Jamal nyoba cara liya, ya iku dadi kontèstan kuis "Who Wants to be Millionaire" amarga dhèwèké ngerti yèn Latika seneng karo acara iku lan diarepaké mesthi nonton
Dhèwèké kasil tekan pitakonan pungkasan, sanadyan pembawa acarané ora simpatik lan mbujuki dhèwèké mènèhi wangsulan kang salah.
Ing pungkasané acara, tibakné isih ana 1 pitakonan manèh kanggo menangaké Rs
Banjur dhèwèké dicekel pulisi lan disiksa amarga dikirané culika
Nanging sawisé carita yèn kabèh iku kebeneran dhèwèké diculaké déning pulisi
Sésuké dhèwèké olèh ngrampungaké kuis iku manèh lan pitakonan pungkasan prakara "The Three Musketeers"
Sapa jeneng "musketeer" kang katelu
Jamal banjur coba nganggo fungsi "Phone-a-friend"
Siji-sijiné nomer tilpun kang diduwèni Jamal ya mung nomeré Salim, nanging HPné digawa Latika, mula bareng ditilpun ya ditampa déning Latika
Jamal kagèt nanging bungah bisa krungu swarané Latika